**Grozījumu Ministru kabineta noteikumos saistībā ar izmaiņām reglamentēto profesiju sarakstā sākotnējās ietekmes novērtējuma ziņojums (apvienotā anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Mērķis ir aktualizēt Ministru kabineta 2006. gada 6. jūnija noteikumus Nr. 460 “Noteikumi par specialitāšu, apakšspecialitāšu un papildspecialitāšu sarakstu reglamentētajām profesijām” un Ministru kabineta 2017. gada 19. septembra noteikumus Nr. 566 “Noteikumi par informācijas institūcijām un institūcijām, kas izsniedz ārvalstīs iegūtās profesionālās kvalifikācijas atzīšanas apliecības reglamentētajās profesijās”, lai tie atbilstu likumā “Par reglamentētajām profesijām un profesionālās kvalifikācijas atzīšanu” noteiktajām reglamentētajām profesijām.Ministru kabineta noteikumu projekti stāsies spēkā Oficiālo publikāciju un tiesiskās informācijas likumā noteiktajā kārtībā. Tiesību normas attiecībā uz māsas profesiju stāsies spēkā 2022. gada 1. janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Ministru kabineta noteikumu projekts “Grozījumi Ministru kabineta 2006. gada 6. jūnija noteikumos Nr. 460 “Noteikumi par specialitāšu, apakšspecialitāšu un papildspecialitāšu sarakstu reglamentētajām profesijām”” (turpmāk – noteikumu projekts Nr.460) izstrādāts saskaņā ar likuma “Par reglamentētajām profesijām un profesionālās kvalifikācijas atzīšanu” (turpmāk – reglamentēto profesiju likums) 6. panta 1. punktu, un Ministru kabineta noteikumu projekts “Grozījumi Ministru kabineta 2017. gada 19. septembra noteikumos Nr. 566 “Noteikumi par informācijas institūcijām un institūcijām, kas izsniedz ārvalstīs iegūtās profesionālās kvalifikācijas atzīšanas apliecības reglamentētajās profesijās” (turpmāk – noteikumu projekts Nr.566) izstrādāts saskaņā ar reglamentēto profesiju likums 36. panta 3. punktu.Noteikumu projekta Nr. 460 un noteikumu projekta Nr. 566 izstrādes nepieciešamība izriet no 2019. gada 11. aprīļa un 2020. gada 10. septembra grozījumiem reglamentēto profesiju likumā, kā arī Ministru kabineta 2020. gada 10. decembra grozījumiem Ministru kabineta 2009. gada 24. marta noteikumos Nr. 268 "Noteikumi par ārstniecības personu un studējošo, kuri apgūst pirmā vai otrā līmeņa profesionālās augstākās medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu" (turpmāk noteikumi Nr.268). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Spēkā ir Ministru kabineta 2006. gada 6. jūnija noteikumi Nr. 460 “Noteikumi par specialitāšu, apakšspecialitāšu un papildspecialitāšu sarakstu reglamentētajām profesijām” (turpmāk – noteikumi Nr. 460) un Ministru kabineta 2017. gada 19. septembra noteikumi Nr. 566 “Noteikumi par informācijas institūcijām un institūcijām, kas izsniedz ārvalstīs iegūtās profesionālās kvalifikācijas atzīšanas apliecības reglamentētajās profesijās” (turpmāk – noteikumi Nr. 566). Ar 2019. gada 11. aprīļa grozījumiem reglamentēto profesiju likumā, kas stājās spēkā 2019. gada 14. maijā, no reglamentēto profesiju kopas ir izslēgtas profesijas civilās aviācijas jomā un bīstamo kravu pārvadājumu jomā. Ar 2020. gada 10. septembra grozījumiem reglamentēto profesiju likumā, kas stājās spēkā 2020. gada 7. oktobrī, no reglamentēto profesiju likuma izslēgta 18. panta otrā daļa, kas noteica dzelzceļa transporta jomā reglamentētās profesijas, un 20. pants, kas noteica prasības reglamentētajām profesijām dzelzceļa transporta jomā. Ar 2020. gada 10. septembra grozījumiem reglamentēto profesiju likumā precizēts arī 9. panta pirmās daļas 4.punkts un profesijas nosaukums “māsa (medicīnas māsa)” aizstāts ar nosaukumu “māsa (vispārējās aprūpes māsa)”.Ar 2020.gada 10.decembra grozījumiem noteikumos Nr.268 mainīti māsas profesijas specialitāšu nosaukumi un svītrotas māsas profesijas papildspecialitātes. Šobrīd noteikumi Nr. 460 un noteikumi Nr.566 tikai daļēji atbilst reglamentēto profesiju likuma prasībām, jo tajos ir noteiktas no reglamentēto profesiju likuma izslēgto reglamentēto profesiju specialitātes un arī informācijas institūcijas attiecībā uz reglamentētajām profesijām (turpmāk - informācijas institūcijas) un institūcijas, kas izsniedz profesionālās kvalifikācijas atzīšanas apliecības reglamentētajās profesijās (turpmāk – atzīšanas institūcija). Noteikumi Nr. 460 neatbilst arī noteikumu Nr. 268 regulējumam. Tādējādi minētos noteikumu projektus nepieciešams grozīt.  Noteikumu projekta mērķis ir aktualizēt noteikumus Nr. 460 un Nr. 566, lai nodrošinātu to atbilstību reglamentēto profesiju likumā un noteikumos Nr. 268 noteiktajām tiesību normām.  Saskaņā ar reglamentēto profesiju likuma grozījumiem noteikumu projekts paredz noteikumos Nr. 460 svītrot šādas reglamentētās profesijas: 1) mehāniskā transportlīdzekļa vadītājs;2) bīstamu kravu pārvadāšanas transportlīdzekļa vadītājs;3) vilces līdzekļu vadītājs (mašīnists) instruktors;4) vilces līdzekļu vadītājs (mašīnists);5) vilces līdzekļu vadītāja (mašīnista) palīgs;6) pilots;7) stūrmanis;8) lidotājs radiotelefona operators;9) lidotājs inženieris;10) gaisa kuģa tehniskās apkopes speciālists; 11) gaisa satiksmes vadības dispečers;12) lidostas aviodrošības dienesta darbinieks;13) civilās aviācijas drošības uzraudzības inspektors;14) bīstamo kravu pārvadājumu drošības konsultants (padomnieks);Saskaņā ar reglamentēto profesiju likuma grozījumiem, noteikumu projekts Nr. 566 paredz: 1) svītrot Satiksmes ministriju, Valsts aģentūru “Civilās aviācijas aģentūra”, Valsts akciju sabiedrību “Ceļu satiksmes drošības direkcija”, Valsts dzelzceļa tehnisko inspekciju un Valsts tehniskās uzraudzības aģentūru no informācijas institūciju un atzīšanas institūciju kopas, jo profesijas, kurās minētās institūcijas bija informācijas institūcijas un atzīšanas institūcijas, vairs nav reglamentētas;2) precizēt reglamentēto profesiju “māsa (vispārējās aprūpes māsa)”, kuras atzīšanas institūcijas ir biedrība “Latvijas māsu asociācija” un Veselības inspekcija.Atbilstoši noteikumu Nr. 268 regulējumam noteikumu projekts Nr. 460 paredz precizēt māsas (vispārējās aprūpes māsas) specialitāšu sarakstu un svītrot 3. pielikumu, kas nosaka māsas profesijas papildspecialitāšu sarakstu. Noteikumu projekta Nr.460 un noteikuma projekta Nr.566 normas, kas attiecas uz māsas profesiju, atbilstoši reglamentēto profesiju likuma pārejas noteikumu 9. punktam un 2020.gada 10.decembra grozījumu noteikumos Nr.268 2.punktam stāsies spēkā 2022. gada 1. janvārī. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektos noteiktais attieksies uz:1) informācijas institūcijām;2) atzīšanas institūcijām, 3) personām, kas ieguvušas profesionālo kvalifikāciju ārvalstīs un pretendē uz profesionālās kvalifikācijas atzīšanu Latvijas Republikā reglamentētās profesijās.  |
| 2. | Tiesiskā regulējuma ietekme uz tautsaimniecību un administratīvo slogu | Projekti šo jomu neskar. |
| 3. | Administratīvo izmaksu monetārs novērtējums | Projekti šo jomu neskar. |
| 4. | Atbilstības izmaksu monetārs novērtējums | Projekti šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti |  Noteikumi Nr. 460, noteikumi Nr. 566 |
| 2. | Atbildīgā institūcija | Izglītības un zinātnes ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| **Nav** |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Iespēja noteikumu projektu Nr. 460 un noteikumu projektu Nr. 566 komentēt, izteikt par tiem iebildumus un priekšlikumus bija pēc to izsludināšanas Valsts sekretāru sanāksmē. Noteikumu projekti netika publicēti ministrija mājas lapā pirms to izsludināšanas Valsts sekretāru sanāksmē sakarā ar to, ka noteikumu projekti saturiski ir tehniski grozījumi noteikumos atbilstoši reglamentēto profesiju likuma grozījumiem un grozījumiem noteikumos Nr. 268.  |
| 2. | Sabiedrības līdzdalība projekta izstrādē | Sabiedrības pārstāvjiem bija iespēja paust viedokli pēc noteikumu projekta Nr. 460 un noteikumu projekta Nr. 566 izsludināšanas Valsts sekretāru sanāksmē.  |
| 3. | Sabiedrības līdzdalības rezultāti | Sabiedrības pārstāvju viedoklis netika saņemts.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Informācijas institūcijas,atzīšanas institūcijas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārvaldes funkcijas un uzdevumi netiek grozīti, institucionālā struktūra netiek mainīta. Jaunas institūcijas netiks izveidotas. Esošās institūcijas netiks likvidētas vai reorganizētas. |
| 3. | Cita informācija | Nav |

Izglītības un zinātnes ministrs I.Šuplinska

Vizē: Valsts sekretārs J. Volberts

Jurkevica, 67047979

Baiba.Jurkevica@izm.gov.lv